regular. aestivatione valvata, Polygaleae corolla irregulari aestiva- 

 tione imbricata gaudent. Inprimis in staminum constructione, stru- 

 ctura ac dispositione inter se differunt. Tremandreae antheras om- 

 nino liberas, bi- vel quadriloculares et filamenta crassiuscula rarius fili- 

 formia habent, Polygaleae filamentis dilatatis inter se connatis, uni- 

 vel bilocularibus gaudent, qua de re stamina diadelpha a cl. Linnaeo 

 signata et ab ipso Polygaleae in Cl. XVII collocatae sunt. 



Affinitatem Tremandrearum cum Lasiopetaleis Steetzius clar. nu- 

 perrime in opere (Die Familie der Tremandreen und ihre Verwandt- 

 schaft zu den Lasiopetalen) fusius exposuit. 



IV. PATRIA TREMANDREARUM. 



Si familiae rationibus phytogeographicis perscrutandis operam 

 damus, tria momenta inprimis consideranda habemus, extensionem, 

 distributionem et stationem. Extensio specierum patriam tractat, dis- 

 tributio individuorum singulorum seu speciminum patriam exponit, 

 ex ea formationes physiognomicae intelligi possunt; statio conditio- 

 nes locales, ex quibus familiae vegetatio pendet, perscrutatur. Ex- 

 tensionis igitur studium procedit mathematice, distributionis geogra- 

 phice, stationis physiologice. — 



1. Extensio Tremandrearum. 



Species familiae Tremandrearum adhuc solum in Nova Hollandia 

 et in insulis Van Diemen, sive Tasmannia lectae sunt, attamen suspi- 

 candum est, eas etiam in insula Nova Zeelandia, quae cum Australasia 

 fere eadem flora gaudet, inveniri. 



Australia minima mundi partium nobis maximam partem plane 

 terra incognita est. Postquam ex Anglia in litore australi coloniae 

 deportatoriae conditae sunt et in litore meridionali-occidentali Euro- 

 paei domicilia ponere inceperunt — inprimis poslquam in ora meri- 

 dionali in annis proxime elapsis detectione auri et aliorum metallorum 

 permulti emigratores omnium populorum hic sedes quaesiverunt et co- 

 lonias condiderunt, nobis admissae sunt notitiae copiosiores illius 

 terrae. 



De configuratione extensioneque litorum accuratissimas tabulas 

 geographicas studiis collegii supremi quod praeest rebus navalibus 

 Britannicis accepimus. Interiora hujus terrae omnino incognita sunt 

 ut ne conjecturam quidem nobis proferre liceat. Nonoisi districtus li- 

 torales ab Europaeis (littora borealia inaccessibilia excepta) visitati 

 sunt. Conditio terrae varietatibus majoribus expers est. Montium 

 tractus extensiores, non minus quam flumina majora omnino desunt. 

 Fluminum maximum australasiaticorum Visurgi vel Spreae adaequat. 

 De his vero institutionibus non simpliciter in vegetationis naturam 

 argumentandum est. Flora Novae Hollandiae, quousque nobis cognita 

 est, curiosa et mirabilia permulta complectitur. Certis notis non- 

 nullis quatuor florae inter se diversae dignoscendae sunt, scilicet, 



1. flora regionum occidentalium (quae est ditissima). 



2. flora meridionalis. 



